《秋杪薄暮登北固木末楼即事》
宋代·余京

雁背遥翻落照来，楼登木末客徘徊。江山旷劫争棋局，灯火光阴促酒杯。

万井人烟秋惨淡，百年戎马地蒿莱。西风归路吹残醉，云掩高城画角哀。

作者简介：余京，会稽（今浙江绍兴）人。仁宗嘉祐二年（一○五七）进士（《宝庆会稽续志》卷六）。历任淄、青、并、岚等州地方官（《栾城集》卷八《送余京同年兄通判岚州》）。